मानचित्रकला
मानचित्र तथा विभिन्न संबंधित उपकरणों की रचना, इनके सिद्धांतों और विधियों का ज्ञान एवं अध्ययन मानचित्रकला (Cartography) कहलाता है। मानचित्र के अतिरिक्त तथ्य प्रदर्शन के लिये विविध प्रकार के अन्य उपकरण, जैसे उच्चावचन मॉडल, गोलक, मानारेख (cartograms) आदि भी बनाए जाते हैं।
रंगारेख विधि
रंगारेख विधि (Colour-Patch map या Chrochromatic Map) मानचित्र बनाने की एक गुणात्मक विधि है जो सरल और लोकप्रिय भी है। रंगों के प्रयोग से ये मानचित्र आकर्षक होते हैं। प्रायः प्राकृतिक प्रदेशों, राजनैतिक, प्रशासकीय इकाइयां , भूमि उपयोगों के प्रकारों, प्राकृतिक वनस्पति एवं मृदा प्रकारों को दिखाने के लिए इस विधि का उपयोग किया जाता है। ये एकल प्रयोग मानचित्र होते हैं।